
Martfű Város Polgármesterétől
5435 Martfű, Szent István tér 1. Tel: 56/450-222; Fax: 56/450-853
E-mail: titkarsag@ph.martfu.hu
Előterjesztés
a Martfűi Városfejlesztési Nonprofit Kft. részére ideiglenes pénzeszközátadásra
Martfű Város Önkormányzata Képviselő-testületének 
2015. július 30-ai ülésére
Előkészítette: Kontra Lajos pénzügyi irodavezető
Véleményező: Pénzügyi, Ügyrendi és Városfejlesztési Bizottság
Döntéshozatal: egyszerű többség 
Tárgyalás módja: nyilvános ülés
Tisztel Képviselő-testület!
Martfű Város Önkormányzatának Képviselő-testülete részére kérelem érkezett 2015. július 09. dátummal, a Martfűi Városfejlesztési Nonprofit Kft. részéről.
A Martfűi Városfejlesztési Nonprofit Kft. a férfiszálló második emeletét kialakította bérbeadásra a CLEAN Star Complex Kft. részére, a szerződés szerint. A kialakítási munkákat költségvetésükben nem tervezték, - a tervezési időben nem volt ismert - a várható bérleti díj viszont fedezetet nyújt a kialakítási költségekre, majd hosszú távon többletbevételhez juttatja a Martfűi Városfejlesztési Nonprofit Kft-t. A KFT által igényelt visszafizetendő támogatás összege 1 millió forint, melyet 1 éven belül kell az Önkormányzat részére visszafizetni. 
A Városfejlesztési Nonprofit Kft kérelmét, és bekerülési költségét az 1. melléklet tartalmazza.
Az Önkormányzat korábbi döntéseivel és az alábbi határozati javaslat elfogadásával, összesen 22 millió Ft működési előleget biztosított visszatérítendő támogatatásként a Martfűi Városfejlesztési Nonprofit Kft. részére.
Tisztelt Képviselő-testület!
Kérem, hogy az előterjesztést megtárgyalni és az alábbi határozati javaslatot elfogadni szíveskedjenek:
Határozati javaslat:
Martfű Város Önkormányzata Képviselő-testületének
…./2015.(.....) határozata
a Martfűi Városfejlesztési Nonprofit Kft. részére ideiglenes pénzeszközátadásra
Martfű Város Önkormányzatának Képviselő-testülete megtárgyalta, és döntött a Martfűi Városfejlesztési Nonprofit Kft. lakásgazdálkodási ágazat működtetésére visszatérítendő 1 millió Ft támogatás biztosításról, az általános tartalék terhére. A fenti összegű támogatást egy éven belül kell visszafizetni. A felhasználására a feladatok felmerülési ütemében kerül sor.
Felelős: Martfűi Városfejlesztési Nonprofit Kft. ügyvezetője
Határidő: 2016. július 30. 
Erről értesülnek:
1.) Jász-Nagykun-Szolnok Megyei Kormányhivatal – Szolnok -
2.) Martfűi Városfejlesztési Nonprofit Kft. - helyben, - 
3.) Önkormányzati képviselők – helyben -
4.) Martfűi Polgármester Hivatal Pénzügyi és Adóügyi Iroda – helyben -
5.) Martfűi Polgármester Hivatal Városfejlesztési és Üzemeltetési Iroda- helyben -
6.) Irattár.
Martfű, 2015.július 15.
Dr. Papp Antal
polgármester 
Látta: Szász Éva

jegyző
